Nok en festivalhelg med overgrep i Sverige
Natt til søndag mottok politiet seks anmeldelser for seksuelle overgrep, som skal ha skjedd på musikkfestivalen i Borlänge, nordvest for Stockholm. – Det er seks tilfeller av seksuelle overgrep, sier Lars Byström, politiets pressetalsmann til Expressen. To menn er ifølge Byström pågrepet for overgrepene.Overgrepene er ikke de første på festivalen: Natt til lørdag anmeldte to kvinner seksuelle overgrep, melder TT. Ett av dem skal ha skjedd i folkehavet ved Tropico-scenen der Albin Myers spilte. Offeret, en jente på under 18 år, tok seg på egen hånd til sykehus. – Vi ble kontaktet av sykehuspersonalet etter at jenta fortalte om voldtekten der, sier politiets pressetalsperson, Lars Byström. Ifølge TT ble en gjerningsmann gjenkjent på festivalområdet lørdag, og politiet pågrep han på stedet. Gjerningsmannen bak voldtekten, er ifølge svenske Aftonbladet ikke pågrepet.Lørdag sendte festivalens arrangør ut en oppfordring til de mannlige publikummerne om å oppføre seg: – Killar, skjerp dere, for faen. Det handler om at det skal være kult for alle å gå på festival. De åtte anmeldelsene på Peace & Love-festivalen er de siste i rekken av voldtektsanmeldelser i forbindelse med flere festivaler i Sverige . Så sent som forrige helg mottok svensk politi over 30 anmeldelser om overgrep på en musikkfestival i Karlstad.Torsdag forrige uke skal en kvinne i 20-årsalderen ha blitt voldtatt midt foran scenen under Zara Larssons konsert på Bråvallafestivalen i Norrköping. Det fikk sangeren til å rase på mikrobloggtjenesten Twitter. https://twitter.com/zaralarsson/statuses/748796543365328896 I debatten som fulgte, tok hun også et oppgjør med menn som ikke hjalp kvinnen. https://twitter.com/zaralarsson/statuses/748802801065529345Ifølge politiet følger overgrepene det samme mønsteret. – Det er dessverre det vanlige, at det tafses i trengselen foran scenen. Her har vi pågrepet gjerningsmennene, fordi jenter har pekt ut de som har gjort det. Det er vanskelig, men ikke umulig, sier Byström til Expressen. Til svenske Aftonbladet forteller to jenter på 14 og 16 år, at de ble tafset på foran Tropico-scenen natt til lørdag. – De var flere som grep meg mellom bena og på brystet. Jeg var superredd, sier en av dem til avisen. Dette er den samme konserten som en jente på under 18 år anmeldte en voldtekt. – Noen av dem stilte seg bak meg og holdt meg fast. Da jeg så at det var en fremmed gutt ble jeg livredd, sier en av dem. Kilde: VG/NTB
Svensk politi etterforsker flere seksuelle overgrep på festivalen Peace &amp; Love i Borlänge.